Gerîlayê HPGyî Hîwa Hewramanî bi wesîleya serrgêra 39. ya Hemleya 15ê Tebaxe ajansê ma rê qisey kerd.
Gerîlayê HPGyî Hîwa Hewramanî pare kerd ke hêvîya azadîye bi Hemleya 15ê Tebaxe virazîyaya û guleyê verênî yê Fermandar Egîdî ra heta ewro 40 serrî yo Kurdîstan de bêmabên têkoşîn yeno kerdene.
Gerîla Hîwa Hewramanî vat: ''Hemleya 15ê Tebaxe ra verê cû pêro serewedaritişê kurdan ameybî pûçkerdene û vera kurdan polîtîkayê qirkerdişî ameyêne caardene. Dima ke PKK ronîya û Hemleya 15ê Tebaxe dîyaye destpêkerdene vengê xoverdayîşî eşnawîya.
Bingeyê Şorişê Rojawanî 15ê Tebaxe de ame eştene. Pêro dinya ewro kurdan şinasnena û têkoşînê kurdan rê hûrmet kena. Hemleya 15ê Tebaxe serewedaritişê kurdan temsîl kena, newe ra bîyayîşê kurdan temsîl kena. Hêvîya azadîye bi Hemleya 15ê Tebaxe virazîyaye. Ma guleyê verênî yê Fermandar Egîdî ra heta ewro 40 serrî yo Kurdîstan de bêmabên têkoşîn kenê.''
